gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu en en en en ca es es en en en en en en en es en gu gu gu gu gu gu gu gu gu gu en en gu gu gu en en en en en en en en en en en en tr en gu gu en en en gu en en en en en en en en en en en en en gu en en en gu it es en gu en en en en fr en en en gu gu gu gu gu gu gu gu gu gu gu gu gu en gu gu en gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: એકલતાની સામે લડી લેવાનું હોય…. – રાજ પરમેશ્વર
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[ મોટે ભાગે નવી પેઢીને ઉપદેશ આપવામાં આવે છે કે જૂની પેઢી જોડે કેવો વ્યવહાર કરવો. પરંતુ ‘પરિવારની પારાયણ’ નામના આ પુસ્તકમાં જૂની પેઢીએ નવી પેઢી સાથે કેવો સમજણભર્યો અને સ્નેહપૂર્વક વ્યવહાર કરવો જોઈએ, એ વિશેનું માર્ગદર્શન આપવામાં આવ્યું છે. તેમાંથી અત્રે એક લેખ પ્રસ્તુત છે. રીડગુજરાતીને આ પુસ્તક ભેટ આપવા બદલ ‘ગૂર્જર પ્રકાશન’નો ખૂબ ખૂબ આભાર. પુસ્તક પ્રાપ્તિની વિગત લેખના અંતે આપવામાં આવી છે.]
[1] સૌથી પહેલાં તમે એક મનોચિકિત્સકને બતાવો. તમે મનથી થાકી ગયા છો. તમને માનસિક આરામની જરૂર છે. તમે કેટલી હદે થાકી ગયા છો તે ડૉક્ટરને સમજાશે. તમને નહીં. તમારી ચિંતાનો વિષય કોણ છે અને શું છે તેની ડૉક્ટરને ખબર પડે તેનાથી સંકોચ ન રાખશો. પરિસ્થિતિને લીધે તમારી ભાવના પર કેટલું દબાણ આવ્યું છે તે ડૉક્ટર સમજી લેશે. તેનાથી તમારો ઉપચાર સરળ બની જશે. તમે એક માણસ છો. તમને લાગણી હોય તે સ્વાભાવિક છે. તમારી લાગણી ઘવાય નહીં, દબાય નહીં કે દુભાય નહીં તેનું ધ્યાન રાખવામાં કોઈ ચૂકે તેની અસર તમારી વિચારપદ્ધતિ પર પડે છે. તમે તમારી જાતને તકલીફ થાય તેવા વિચારોમાં ફસાઈ શકો છો. ડૉક્ટર તમને સહાય કરે છે. ડૉક્ટર બે કામ કરે છે. એક, કાઉન્સેલિંગ અને બે, ટ્રીટમેન્ટ. તકલીફને તમે જે રીતે સમજ્યા છો તેનાથી અલગ રીતે તકલીફને જોવાની કલા ડૉક્ટર પાસેથી તમારે શીખવાની છે. તમારી વિચાર કરવાની પદ્ધતિ બદલાય છે તેને લીધે તમારી એકલતા તૂટી જાય છે.
જંગલમાં એક દશ્ય સર્જાતું હોય છે. એક સિંહની સામે એક હરણ. સિંહ પણ એકલો છે. હરણ પણ એકલું છે. સિંહની સાથે કોઈ નથી, પરંતુ સિંહ અડોલ છે. હરણની સાથે કોઈ નથી, પરંતુ હરણ ધ્રૂજી રહ્યું છે. ફકત સથવારો ન હોવાની પીડાને લીધે તમે સાવ એકલવાયા બની ન શકો. તમે આ પરિસ્થિતિને તટસ્થભાવે જોવાનું શરૂ કરો. તમે દુઃખી છો માટે તમને એકલા રહેવાનું ગમતું નથી તેવું બની શકે છે. તમારું દુઃખ તમારી વિચારસરણીમાંથી આવ્યું છે. તમે તેમાં ફેરફાર કરો. તમારા મનનું દુઃખ તમારા જ વિચારો દ્વારા ઘટશે. આમાં ડૉક્ટરનું માર્ગદર્શન ઘણું કામ લાગશે. ડૉક્ટર મગજની દવા આપશે એ અર્થમાં તમે મગજના દર્દી બની જતા નથી. ઘવાયેલી ભાવના લઈને જીવનારા કરોડો લોકોમાંથી થોડાક લાખ લોકો જ દવા કરાવે છે અને સ્વસ્થ બની જાય છે. જે લોકો દવા નથી કરાવતા તે મગજના દર્દી બની જાય છે. તમે લાખોમાં એક છો. તમે કરોડોમાં એક નથી.
[2] તમારી જેમ એકલા-એકલા જીવી રહેલા લોકો ઘણા છે. બાજપેયી અને કલામજી. ઉંમર વધી. સાથીદારો ઓછા થયા તેને લીધે તેમની તેજસ્વિતા ઘટી નથી. તેઓ પોતાના માટે સદાય ઉપયોગી પુરવાર થયા છે. તમે ખુશ રહેવાનાં તમારાં સ્વતંત્ર કારણો શોધી લો. તમે લક્ષ્ય જ એ બનાવો. તમે જેનામાં ખુશ છો તેનામાં જોડાઈ જાઓ છો. તમે જેનાથી ખુશ નથી તેનાથી અળગા બની જાઓ છો. તમે જન્મ લીધો ત્યારે એકલા જ હતા. તમે જશો ત્યારે એકલા જ જવાના છો. આ સત્ય છે. અત્યારે વળી નવી એકલતા આવી છે તેવું નથી. હકીકત એ છે કે તમે બીજા લોકોની સાથે સતત ભળતા રહ્યા અને તેને લીધે તમારી એકલતા પર તમારું ધ્યાન ન ગયું. આજે સમજાય છે કે બીજાની સાથે હળવામળવાની જે માનસિકતા બનાવી લીધી છે તે જ એકલવાયા હોવાની લાગણીનું નિર્માણ કરે છે. તમારા શારીરિક જીવનનો એક પણ હિસ્સો બીજાના હાથમાં નહોતો. તમે તમારા જ શ્વાસ લીધા છે, બીજાના નહીં, તમે તમારી જ આંખે જોયું છે બીજાની આંખે નહીં. તમે તમારા મોઢામાં આવેલા કોળિયાથી જ પેટ ભર્યું છે બીજાના એંઠા કોળિયા તમે લીધા નથી, લેવાય પણ નહીં. તમારી સાથે કોઈ નથી આ વસ્તુસ્થિતિને હળવાશથી લો. તમારી સાથે તમારું આયુષ્ય છે. તમારી સાથે તમારું આરોગ્ય છે. તમારી સાથે તમારો આત્મા છે. તમારી સાથે તમારું મન છે. આરોગ્યની અને મનની માવજત કરો. આયુષ્ય અને આત્મા સહીસલામત રહેશે.
[3] સારા વક્તાઓને સાંભળતા રહો. ધર્મસ્થાનો હોય, મંદિરો હોય, ચૂંટણીપ્રચાર હોય કે સભા-સમારંભ હોય. વક્તાઓનો બોલવાનો જુસ્સો અને રજૂઆતનો લય બહુ સરસ હોય છે. તેમની સામે બેસીને તમે ચૂપચાપ સાંભળજો. તમને વિચારવાના મુદ્દા પણ મળશે અને તમારી એકલતા તૂટશે. તમને કોઈની સાથે બેસીને ફકત પોતાનું જ પુરાણ માંડવાની આદત હોય તો તમે આ આનંદ લઈ શકવાના નથી. એવા લોકો તો એકસો આઠ સહવાસીઓની વચ્ચે પણ એકલા પડી જાય છે. કેમ કે તેમને બોલવામાં રસ હોય છે. સાંભળવામાં નહીં. સારો શ્રોતા ક્યારેય એકલો પડતો નથી. તમે સાંભળવાની કળામાં નિષ્ણાત બનો. તમે બીજાની વાત સાંભળો છો, હા પાડીને અને સવાલો ઊભા કરીને તમે સામા માણસને બોલતો રાખો છો – તો તમે ક્યારેય એકલા નથી પડવાના. વાત કરવાની આદત અલગ હોય છે. વાતોડિયો સ્વભાવ અલગ હોય છે. તમે ક્યાં છો તે તમે શોધો. તમને કોઈ રસ્તો જડી આવશે.
[4] તમે જીવનકથાઓ અને આત્મકથાઓ ખૂબ વાંચો. તમને ઘણુંબધું નવું વિચારવા મળશે. દરેક જીવનકથા અને આત્મકથામાંથી તમે કાંઈક નવું શીખો. તમે જે શીખો તેનો અમલ પણ કરો. આપત્તિના સમયમાં તે તે વ્યક્તિઓએ ધીરજપૂર્વક કામ કર્યું તેનું વર્ણન કરનારાં પાનાંઓ વારંવાર વાંચો. તમે જે વાંચો છો તેની પર તમારા વિચારો ચાલે છે. તમે જે વિચારો છો તેમાંથી તમારી યાદશક્તિને ખોરાક મળે છે. તમારી યાદશક્તિમાં જેટલી પ્રેરણાત્મક વાતો ઉમેરાતી જાય છે તેટલી તમારી એકલતા તૂટતી જાય છે. તમને વાંચવાની આદત હોવી જોઈએ. વાંચવાનો સમય નક્કી કરી લો. વાંચવું તે એક અનોખો આનંદ છે. વાંચવાની બાબતમાં વધુ ગંભીર અને વધુ જવાબદાર બનો. અક્ષરોની સોબતે વીતનારો સમય તમને સમૃદ્ધ અને સાત્વિક બનાવશે.
[5] રોજ થોડું ફ્લેશબેકમાં જીવો. દુઃખ જેમ વારંવાર યાદ આવે છે તેમ સુખ વારંવાર યાદ નથી આવતું. સુખની ક્ષણોને યાદ કરીને બોલાવવી પડે છે. તમે સૌથી વધારે ખુશ હતા બાળપણમાં. યુવાનીએ પરિભાષા બદલી. તમે પચાસ વરસની ઉંમરે બેઠા હો તો તમારા જીવનના અઢાર હજાર દિવસો તમે જીવી ચૂક્યા છો. તમે યાદશક્તિને શિસ્તમાં બાંધશો નહીં તો કેવળ દુઃખદર્દ યાદ આવ્યા કરશે. તમારે તમારી તમામ ખુશીઓને રોજેરોજ યાદ કરવાની છે. ચાર લાખ, બત્રીસ હજાર કલાક તમે જીવ્યા છો. બે કરોડ, ઓંગણસાઠ લાખ સેકંડ તમે વિતાવી દીધી છે. જીવનના એ દિવસો, એ કલાકો અને એ સેકંડોમાં તમને ભરપૂર ખુશી મળી હોય તેવો સમય વારંવાર આવ્યો છે. ખુરશી પર બેસીને, માથા પાછળ નાનો મુલાયમ તકિયો દબાવીને બંધ આંખે એ જૂની ખુશી રોજ યાદ કરતા રહો. કલાપી લખે છે : માણ્યું તેનું સ્મરણ કરવું તેય છે એક લ્હાવો. તમે એવી જ વાતો યાદ કરો જેમાં ખુશી ભરી હોય. તમે રાજી રહેવા માગો છો તે સંકલ્પ કરી લો. એ સંકલ્પને સિદ્ધ કરવા ભૂતકાળ સાથે વાર્તાલાપ કરો. તમારો અતીત અઢળક યાદોથી ભર્યો છે. તમે શોધી-શોધીને એકએક આનંદને નવેસરથી યાદ કરવા માંડો. તમે આ વિષય પર એક આત્મકથા જ લખી કાઢો તોય ચાલશે. આત્મકથાનું નામ : મારા આનંદની આત્મકથા. કેટલાં પાનાં ભરવાં તે તમારા હાથમાં.
[કુલ પાન : 122. કિંમત રૂ. 120. પ્રાપ્તિસ્થાન : ગૂર્જર ગ્રંથરત્ન કાર્યાલય, રતનપોળનાકા સામે, ગાંધી માર્ગ, અમદાવાદ-1 ફોન : +91 79 22144663. ઈ-મેઈલ : goorjar@yahoo.com ]
શું જૂની પેઢી આજની નવી પેઢીને બરાબર સમજી શકે છે ?
Email This Article ·  Print This Article ·  Save article As PDF ·   Subscribe ReadGujarati
« Previous આરોગ્ય – વિનોબા ભાવે
આ પ્રકારનું અન્ય સાહિત્ય:
સમાધાનની વિરલ અનુભૂતિનું ગાન – ડૉ. દર્શના ધોળકિયા
(‘જનકલ્યાણ’ સામયિકના નવેમ્બર-ડિસેમ્બર, ૨૦૧૫ના અંકમાંથી સાભાર) મંગલ મંદિર ખોલો, દયામય, મંગલ મંદિર ખોલો ! જીવનવન અતિ વેગે વટાવ્યું, દ્વાર ઊભો શિશુ ભોળો, દયામય. તિમિર ગયું ને જ્યોતિ પ્રકાશ્યો, શિશુને ઉરમાં લ્યો લ્યો દયામય. નામ મધુર તમ રટ્યો નિરંતર, શિશુ સહ પ્રેમે બોલો, દયામય. દિવ્ય તૃષાતુર આવ્યો બાળક, પ્રેમ અમીરસ ઢોળો… દયામય. - નરસિંહરાવ દિવેટિયા અર્વાચીન ગુજરાતી સાહિત્યના ઉદ્ગા તા કવિઓ દલપતરામ અને નર્મદે પાડેલી નવીન કવિતાની કેડી પર પગલાં પાડતાં-પાડતાં જ આગવી ... [વાંચો...]
શ્રી ગિજુભાઈ બધેકા ‘મુછાળી મા’ – પ્રો. ડૉ. રણજિતસિંહ પવાર
(‘ગુજરાતના શિક્ષણ-સંન્યાસીઓ’ પુસ્તકમાંથી સાભાર. આ પુસ્તકમાં ગુજરાતના કેળવણીકારોની માહિતી ઉપલબ્ધ કરાવવામાં આવી છે, જેમાંથી ગિજુભાઈ બધેકા વિશેનો આ લેખ અહીં લેવામાં આવ્યો છે. રીડ ગુજરાતીને આ પુસ્તક ભેટ મોકલવા બદલ ગૂર્જર ગ્રંથરત્ન કાર્યાલયનો ખૂબ ખૂબ આભાર. પુસ્તક પ્રાપ્તિની વિગતો લેખના અંતે આપવામાં આવી છે.) “એ જમાનામાં ગિજુભાઈએ અને તારાબહેને જે કામ કર્યું છે તે કોઈ પણ સમાજને મગરૂર બનાવે તેવું હતું. ... [વાંચો...]
સાચી જાગૃતિ એટલે… – ચંદ્રકાન્ત શેઠ
(‘અખંડ આનંદ’ સામયિકમાંથી સાભાર) આપણે આપણા વેપારધંધાનો – આપણી ધંધામાં થતી આવકજાવકનો હિસાબ રાખીએ છીએ પરંતુ આપણે આપણા તન-મનના ચલણવલણનો હિસાબ રાખીએ છીએ ખરા ? એમ મનાય છે કે ભગવાન જ્યારે કોઈ જીવને મનખાવતાર આપે છે ત્યારે તેને આ ધરતી પર રહી કેટલા શ્વાસ લેવા તે પણ એના થકી નક્કી થયેલું હોય છે ! ઑટોરિક્ષામાં બેસતાં જેમ ભાડાનું મીટર શરૂ થઈ ... [વાંચો...]
8 પ્રતિભાવો : એકલતાની સામે લડી લેવાનું હોય…. – રાજ પરમેશ્વર
Kalidas V. Patel { Vagosana } says:
December 7, 2012 at 8:40 am
જીવન સંધ્યા ટાણે અકળાવતી એકલતા સામે લડવાની કળા સુપેરે સમજાવી. આભાર.
કાલિદાસ વ.પટેલ { વાગોસણા }
December 8, 2012 at 12:52 am
The title is missleading…One has to welcome Isolation
(Ekalta) and befriend with it…One’s peep in the inner
world will make him spread such a sunshine as others will
encircle him to get his company…This is the real charm
of life and that can be possible after one is free from the world of hurry and bustle…!!
So…Celebrate the golden time to give rays of delight
to the paining and ailing world….
gita c kansara says:
December 10, 2012 at 2:59 am
બહુ ઉપ્યોગેી માહિતેીસભર લેખ નિવ્રુતિ જેીવન માતે યોગ્ય માર્ગદર્શન આપ્યુ.
Natvarlal R. Trivedi says:
July 28, 2013 at 6:45 am
એકલતા નિવારવા વાન્ચન, ચિન્તન વિ. સારિ વાત કહેવાય પરન્તુ એકલતા જિવનમા આવે જ નહિ તેવુ સહેલાયથિ થઇ શકે. કોઇ સારિ દિવ્ય,સમજોપયોગિ નિઃસ્વાર્થ પ્રવ્રુતિ સાથે જોદાઈ જવાથિ એકલતા રહેતિ જ નથિ. મિત્રો – સહ કાર્યકરો ઘના મલિ રહે ચ્હે, સારિ પ્રવ્રુતિ કર્યાનો સન્તોશ પન મલેચ્હે. ઈશાવાશ્યમ ઉપનિશદ કહે ચ્હે કુર્વન્નેવેહ્ કર્માનિ જિજિવિશેત શતમ સમાઃ| કર્મો કરતા રહિને ૧૦૦ વરસ જિવવાનિ આશા રાખો.
February 26, 2015 at 3:59 am
This is a very valuable article to follow. How to email to others to read?
August 6, 2016 at 11:03 pm
just save link & in MSG box copy paste send link
September 1, 2015 at 11:44 pm
અંગ્રેજી માં ૨ શબ્દો છે. Alone અને Lonely તમે જો તમારી જાત સાથે મિત્રતા કરી શકો તો તમને એકલતા નહિ લાગે. તમે એકલતા નો પણ સારી રીતે સદુપયોગ કરી શકશો. અને જો તમને તમારી ખુદ ની સાથે મિત્રતા કરતા નહિ આવડે તો તમે તમારા શત્રુ પુરવાર થશો. આ વાત ને વધુ વિસ્તાર થી સમજાવી પડશે. આપણે ભાગવત ગીતા માં વાંચીએ છીએ કે મન જ તમારો મિત્ર છે અને મન જ તમારો શત્રુ છે. હવે વાત છે મન ને કેળવવાની !! તેમાં આપના શાસ્ત્રો નો ઉપયોગ કરવો રહ્યો. કોયના પણ આધારે જીવવાનું છોડી દો. તમારા સ્વભાવ ને બરાબર ઓળખો અને તે મુજબ જીવો.
August 6, 2016 at 11:01 pm
ખુબ સરસ મજઆ આવિ
khas je loko NRI che garda che NRI job nathi karta housewife che m ni mate jivan prerak lekh
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
રીડગુજરાતી.કોમ પર પ્રસ્તુત થતા લેખ ટાઈપ કરવા માટે યોગ્ય વ્યક્તિઓની જરૂર છે. પૂરતું વળતર આપવામાં આવશે. વોટ્સએપ : ૯૯૭૪૪૧૦૮૬૮
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
હાસ્યનો હોજ.. – સં. તરંગ હાથી
સરિતાની શરત – રમણ મેકવાન
છે(છો)ડ સખી સરગમ – સ્વાતિ મેઢ
શ્રદ્ધા સ્મૃતિમંદિર – ડૉ. ચંદ્રકાન્ત મહેતા
થોડાસા રુમાની હો જાયે.. – નમ્રતા દેસાઈ
Milan Kiritbhai Kakkad: Heart touching story…!!!
ઉદય ત્રિવેદી: હું મૂળ સાવરકુંડલાનો જ છું અને લલ્લુભાઈ શેઠ...
tia: સત્ય ઘટના પર આધારીત વાર્તા હમેશા હૃદયસ્પર્શી હોય છે...
tia: બીચરી વાર્તા તો પોતાના ઠેકાણે રહી અને લેખ કહો કે...
viren machwala: Give me more quotes
CD VORA: મને મજા આવી હું પણ આવા તબક્કાઓમાંથી વરસાદ થયો...
સંજય કે સંઘવી: જેમ પુ રવિશંકર મહારાજ કેહતા તેમ ડૉ કલામ...
ગોપાલ ખેતાણી: અદભૂત વર્ણન. આપની સાથે દરિયાઈ સફર કરી તેવો...
જગદીશ કરંગીયા ‘સમય’: ટૂંકી વાર્તા કે લેખ ? અતિ સુંદર...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
રીડગુજરાતી વિશે : પ્રેસ વિભાગ
નવરસમાં ઝબોળાયેલી માઈક્રોફિક્શન – ડૉ. હાર્દિક નિકુંજ યાજ્ઞિક
એક અપીલ – ધ્રુવ ભટ્ટ
વન ડે માત્રમ – કુલદીપ લહેરુ
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.